CELEX: 62018CN0476
Language: el
Date: 2018-07-23 00:00:00
Title: Υπόθεση C-476/18: Αίτηση προδικαστικής αποφάσεως την οποία υπέβαλε το Pesti Központi Kerületi Bíróság (Ουγγαρία) στις 23 Ιουλίου 2018 — PannonHitel Pénzügyi Zrt. κατά WizzAir Hungary Légiközlekedési Kft.

1.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/22
            
         
      Αίτηση προδικαστικής αποφάσεως την οποία υπέβαλε το Pesti Központi Kerületi Bíróság (Ουγγαρία) στις 23 Ιουλίου 2018 — PannonHitel Pénzügyi Zrt. κατά WizzAir Hungary Légiközlekedési Kft.
      (Υπόθεση C-476/18)
      (2018/C 352/27)
      Γλώσσα διαδικασίας: η ουγγρική
      
         Αιτούν δικαστήριο
      
      Pesti Központi Kerületi Bíróság
      
         Διάδικοι στην υπόθεση της κύριας δίκης
      
      
         Ενάγουσα: PannonHitel Pénzügyi Zrt.
      
         Εναγόμενη: WizzAir Hungary Légiközlekedési Kft.
      
         Προδικαστικά ερωτήματα
      
      
                  1)
               
               
                  Πρέπει τα άρθρα 5 έως 7 του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (στο εξής: κανονισμός) (1), να ερμηνεύονται υπό την έννοια ότι οι επιβάτες που επηρεάζονται από μεταβολή του προγράμματος πτήσεων δύνανται, όσον αφορά την εφαρμογή του δικαιώματος αποζημίωσης, να εξομοιώνονται με τους επιβάτες των πτήσεων που ματαιώνονται και ότι, ως εκ τούτου, δύνανται να επικαλούνται το προβλεπόμενο στο άρθρο 7 του εν λόγω κανονισμού δικαίωμα αποζημίωσης, όταν ο αερομεταφορέας ενημέρωσε τους επιβάτες για την μεταβολή του προγράμματος πτήσεων την προηγούμενη ημέρα της προγραμματισμένης ημερομηνίας αναχώρησης κατά το αρχικό πρόγραμμα και, ως συνέπεια της μεταβολής του προγράμματος, οι επιβάτες υφίστανται απώλεια χρόνου ίση ή μεγαλύτερη των τριών ωρών σε σχέση με τον αναμενόμενο χρόνο άφιξης κατά το αρχικό πρόγραμμα, δηλαδή φθάνουν στον τελικό τους προορισμό με τρεις ή περισσότερες ώρες καθυστέρηση σε σχέση με τον προβλεπόμενο στο αρχικό πρόγραμμα του αερομεταφορέα χρόνο;
               
            
                  2)
               
               
                  Πρέπει τα άρθρα 5 έως 7 του κανονισμού να ερμηνεύονται υπό την έννοια ότι οι επιβάτες που επηρεάζονται από μεταβολή του προγράμματος πτήσεων δύνανται, όσον αφορά την εφαρμογή του δικαιώματος αποζημίωσης, να εξομοιώνονται με τους επιβάτες πτήσεως με καθυστέρηση και ότι, ως εκ τούτου, δύνανται να επικαλούνται το προβλεπόμενο στο άρθρο 7 του εν λόγω κανονισμού δικαίωμα αποζημίωσης, όταν, λόγω της μεταβολής του προγράμματος, υφίστανται απώλεια χρόνου ίση ή μεγαλύτερη των τριών ωρών, δηλαδή όταν φθάνουν στον τελικό τους προορισμό με τρεις ή περισσότερες ώρες καθυστέρηση σε σχέση με τον προβλεπόμενο στο αρχικό πρόγραμμα του αερομεταφορέα χρόνο;
               
            
         (1)  ΕΕ 2004, L 46, σ. 1.